|  |  |
| --- | --- |
| Nr.: | 1798 /17.03.2020 |
| Către: | SC T.V.I. CONSTRUCT SRL, Iași, str. Sărăriei, nr. 60, județul Iași |
| În atenţia: | Domnului Vasile TERCIU |
| Spre ştiinţă: |  |
| Referitor la: | Exploatare agregate minerale din perimetrul ”Văleni” |

**Stimate Domnule Vasile TERCIU**

 Urmare cererii dvs. înregistrată sub nr. 1798 /25.02.2020, în procedura de reglementare a proiectului ”Exploatare agregate minerale în perimetrul Văleni, râu Moldova, mal drept, comunele Tupilați și Văleni, extravilan”, prin care prezentați Propunerea privind aspectele relevante pentru protecția mediului care trebuie dezvoltate în Studiul de evaluare adecvată și Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

 1. Procedura de reglementare se va desfășura în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului.

 Studiul de evaluare adecvată și Raportul privind impactul asupra mediului vor fi întocmite de persoane juridice sau fizice, independente de titularul proiectului și atestate conform prevederilor legale în vigoare.

 Raportul privind impactul asupra mediului va urmări respectarea prevederilor:

 - Anexei nr. 4 la Legea nr. 292 /2018;

 - Ordinului MAPM nr. 863 /2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului.

 Raportul va conține și concluziile Studiului de evaluare adecvată.

 La depunerea Studiului de evaluare adecvată și a Raportului privind impactul asupra mediului se va face dovada achitării tarifului de 2000 lei conform prevederilor Ordinului MMSC nr. 865 /2014 privind modificarea unor acte normative care stabilesc taxe și tarife în domeniul protecției mediului.

 La întocmirea Raportului privind impactul asupra mediului se vor avea în vedere și următoarele aspecte (capitolele Îndrumarului sunt conform Propunerii prezentate, susmenționată):

**Îndrumar privind problemele de mediu**

**1. CARACTERISTICI PROIECT**

**Zone sensibile**

 Se vor menționa restricțiile impuse prin Planul de management al ariei protejate ROSCI0364 ”Râul Moldova între Tupilați și Roman”, titularii terenurilor incluse în zonele de protecție sus-menționate și activitățile desfășurate pe aceste amplasamente.

 La evaluarea impactului asupra ariei naturale protejate ROSCI0364”Râul Moldova între Tupilați și Roman” să se evalueze și impactul cumulativ al proiectului cu alte proiecte din zonă (cu menționarea acestora).

 Măsurile de reducere a impactului vor ține cont de prevederile Planului de management al ariei naturale protejate ROSCI0364 ”Râul Moldova între Tupilați și Roman”, aprobat prin Ordinul Ministrului Mediului, Apelor și Pădurilor nr. 1554 /2016, publicat în Monitorul Oficial al României nr. 1062 bis /29.12.2016.

 Studiul de evaluare adecvată și Raportul privind impactul asupra mediului vor trata și următoarele aspecte:

- statutul de conservare a speciilor și habitatelorde interes comunitar în zona proiectului;

- efectele cumulative cu alte proiecte cu același obiectiv, amplasate la o distanță de cel puțin 5 km amonte și aval de Perimetrul ”Văleni”;

- justificarea necesității implementării proiectului, având în vedere prevederile Planului de management referitoare la amplasarea perimetrelor de extracție agregate minerale la o distanță mai mică de 1 km față de perimetrele învecinate (cu menționarea acestora);

- măsurile de conservare planificate care au potențialul de a influența statutul ariei naturale protejate în viitor;

- metodologiile utilizate în inventarierea speciilor și impactul, efectele proiectului asupra obiectivelor de conservare a ariei;

- măsuri concrete de reducere a impactului pe termen scurt, mediu și lung și calendarul implementării și monitorizării măsurilor de reducere.

**Etapa pregătitoare**

 Identificarea zonelor de traversare cursuri de apă, drumuri naționale, județene, arii protejate, păduri. Justificarea amenajării traversării râului Moldova cu tuburi din beton în contextul prevederii Planului de management ce impune apelarea la această soluție doar în caz de forță majoră (care este ”forța majoră” pentru acest proiect?).

**Etapa construcției**

 Informații privind poluanții fizico – chimici, emisiile de zgomot, vibrații și alte surse de disconfort care pot afecta mediul în perioada de extracție agregate minerale, inclusiv din instalații și echipamente mobile și staționare.

 Descrierea aspectelor privind posibila afectare a populației, faunei, florei, solului, bunurilor materiale, peisajului, efecte directe și indirecte, secun-

dare, cumulative, pe termen scurt, mediu și lung, permanente si temporare.

**2.AMPLASARE PROIECT**

 Se va ține cont de concluziile Studiului de evaluare adecvată, referitoare la restricțiile și măsurile impuse pentru desfășurarea activității în aria protejată ROSCI0364 ”Râul Moldova între Tupilați și Roman”.

**3. ALTE CERINȚE**

 Studiul de evaluare adecvată trebuie să aibă la bază cele mai recente date științifice din teren, să conțină CV – urile persoanelor implicate și trebuie să precizeze organizațiile /instituțiile /specialiștii implicați în obținerea informațiilor privind speciile și habitatele de importanță comunitară.

 Precizăm că urmare analizării Raportului privind impactul asupra mediului pot apărea solicitări privind completarea acestuia cu informații suplimentare, necuprinse în Îndrumarul sus-menționat.

**Cu deosebită considerație,**

**Director Executiv,**

**Iulian JUGAN**

**Responsabil reglementări,**

**Șef Serviciu A.A.A.**

**Monica ISOPESCU**

**Întocmit,**

**Liviu JIGĂU**